Man ernstig beseer in motorfietsongelukFoto: ER24 ŉ Woordvoerder van ER24, Vanessa Jackson, sê die man het glo met sy motorfiets in Cranbourneweg gery toe dit teen ŉ bakkie gebots het. Die motorfiets het links voor teen die bakkie gebots wat tot gevolg gehad het dat die man van sy motorfiets geslinger is. Die man het sy been op verskeie plekke gebreek sowel as sy heup. Hy het ook kopbeserings en moontlike inwendige beserings opgedoen. Hy is op die toneel behandel voor hy met ŉ helikopter na die hospitaal vervoer is. Die bestuurder van die bakkie is lig beseer. Dit is nog nie duidelik wie die ongeluk veroorsaak het nie.